**ՀԻՄՆԱՎՈՐՈՒՄ**

**«ԵՐԵՎԱՆԻ ԹԱՏՐՈՆԻ ԵՎ ԿԻՆՈՅԻ ՊԵՏԱԿԱՆ ԻՆՍՏԻՏՈՒՏ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԳՈՐԻՍԻ ՄԱՍՆԱՃՅՈՒՂԻ ԳՈՐԾՈՒՆԵՈՒԹՅՈՒՆԸ ԴԱԴԱՐԵՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԱՊՐԻԼԻ 14-**Ի **N 547-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ** **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

 Կառավարության որոշման նախագծի անհրաժեշտությունը բխում է «Երևանի թատրոնի և կինոյի պետական ինստիտուտ» պետական ոչ առևտրային կազմակերպության Գորիսի մասնաճյուղի գործունեության հետագա անհնարինությամբ: Գորիսում «Երևանի թատրոնի և կինոյի պետական ինստիտուտ» պետական ոչ առևտրային կազմակերպության մասնաճյուղը ստեղծվել է ՀՀ կառավարության 2004 թվականի ապրիլի 14-ի N 547-Ն որոշմամբ:Մասնաճյուղը բակալավրի աստիճանի կրթական ծառայություններ է մատուցել Թատերական արվեստ մասնագիտության «Դերասանական արվեստ» կրթական ծրագրով /լիցենզիայով նախատեսված է 1-4 կուրսերի համար 9-ական սահմանային տեղ/:Վերջին երկու ուսումնական տարում այստեղ ընդունելություն չի իրականացվել: Ներկայումս Մասնաճյուղում սովորում է չորս ուսանող, որոնցից երեքն ավարտական կուրսում են: Դասավանդումն իրականացվում էր հիմնականում Երևանից հրավիրված պրոֆեսորադասախոսական կազմի միջոցով:

Երևանի թատրոնի և կինոյի պետական ինստիտուտի ֆինանսական հնարավորություններ բավարար չեն մասնաճյուղի բնականոն գործունեության համար պայմաններ ապահովելու համար՝ նյութատեխնիկական անհրաժեշտ բազա, համապատասխան մասնագետների վարձատրություն: Մասնաճյուղի հիմնական ֆինանական կայունությունը ապահովվել է պետպատվերի շրջանակում ֆինանսավորման հաշվին /2013-2014 ուս. տարում սովորում էր 20 պետության կողմից ուսման վարձի լրիվ փոխհատուցում ստացող ուսանող և 5 վճարովի սովորող, 2017-2018 ուս. տարում մասնաճյուղն ավարտել է 9 անվճար՝ պետության կողմից ուսման վարձի լրիվ փոխհատուցում ստացող ուսանող, 2018-2019 ուս.տարում՝4 անվճար և 5 վճարովի սովորող/:

Իր գործունեությունը 2015 թվականից մինչև 2020 թվականը ծավալել է Գորիս քաղաքային համայնքի սեփականություն հանդիսացող Ավանգարդ թիվ 3/1 հասցեի Շառլ Անձնավուրի անվան երաժշտական դպրոցի շենքից (վկ.N 27042015-09-0029,կադ.համ 09-003-0231-0005) հատկացված տարածքում /250 քմ մակերես/: Տարածքի անհատույց օգտագործման պայմանագրի /կնքված Գորիսի քաղաքային համայնքի և«Երևանի թատրոնի և կինոյի պետական ինստիտուտ» պետական ոչ առևտրային կազմակերպության միջև 2015 թվականի մաիսի 12-ին, ս/մ 1033, Գորիսի քաղաքային համայնքի ղեկավարի 06.05. 2015 թվականի 94-Ա որոշման համաձայն/ ժամկետը լրանալուց հետո դասապրոցեսը կազմակերպվում է Գորիս քաղաքի թատրոնի շենքում:

**Նախագծի ընդունմամբ** լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում սպասվելիք փոփոխություններ չեն նախատեսվում: